บรรษัทประกันสินเชื่ออุตสาหกรรมขนาดย่อม ก้าวสู่ปีที่ 2 ชวนผู้ประกอบธุรกิจลงทะเบียนรับคำปรึกษาเรื่องหนี้ฟรี
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า จากความสำเร็จและผลงานของ "ศูนย์ที่ปรึกษาทางการเงิน SMEs" หรือ บสย.F.A. Center ตลอดระยะเวลา 1 ปีที่ผ่านมา ซึ่งเปิดให้บริการตั้งแต่วันที่ 3 สิงหาคม 2563 มีผู้ใช้บริการขอคำปรึกษามากกว่า 1,300 ราย สร้างการรับรู้อย่างรวดเร็วในกลุ่มผู้ประกอบธุรกิจ นำไปสู่การขยายผลต่อเนื่องในปีที่ 2 โดยธนาคารแห่งประเทศไทย มอบให้ บสย. เป็นแกนหลักในการให้คำปรึกษา "โครงการหมอหนี้เพื่อประชาชน" เพื่อช่วยผู้ประกอบธุรกิจที่กำลังประสบปัญหาหนี้ ต้องการแก้หนี้ ปรับโครงสร้างหนี้ พัฒนาธุรกิจและขอสินเชื่อ สำหรับผู้ประกอบการ SMEs ขอรับบริการปรึกษาฟรี โดยลงทะเบียนผ่านเว็บไซต์ "โครงการหมอหนี้เพื่อประชาชน" จากนั้นรอนัดหมาย โดยเจ้าหน้าที่จะติดต่อกลับภายใน 5-7 วัน ซึ่งจะได้รับคำปรึกษาผ่านช่องทางออนไลน์ โทรศัพท์หรือนัดพูดคุยตั้งแต่วันที่ 1 พฤษภาคม – 31 สิงหาคม 2564 มีผู้ลงทะเบียนจำนวน 43 ราย ได้รับคำปรึกษาแล้ส 32 ราย โดนบริการให้คำปรึกษายอดนิยมคือ ปรับโครงสร้างหนี้ 24 ราย พัฒนาธุรกิจ 6 ราย และต้องการสินเชื่อ 2 ราย สำหรับผู้ประกอบการ SMEs ทั่วไป หรือประชาชนที่ต้องการคำปรึกษาฟรียังสามารถใช้บริการศูนย์ที่ปรึกษาทางการเงิน SMEs หรือ บสย.F.A.Center ได้ที่ บสย.Call Center 02-890-9999 ในวัน จันทร์-ศุกร์ เวลา 8.30 น.-16.30 น.